Þrír leiða í a-flokki – Helgi með fullt hús í b-flokki Þriðja umferð Haustmóts TR fór fram í kvöld . Öllum skákum a-flokks lauk með jafntefli nema einni þar sem Jón Árni Halldórsson lagði Þór Valtýsson . Í b-flokki heldur Helgi Brynjarsson áfram góðu gengi og er enn efstur með fullt hús eftir sigur á Sigurjóni Haraldssyni . Ólafur Gísli Jónsson leiðir í c-flokki , Barði Einarsson leiðir d-flokk og í e-flokki eru Hjálmar Sigurvaldason og Páll Andrason efstir og jafnir með fullt hús . Öll úrslit og stöðu má nálgast á Chess-Results . Fjórða umferð verður tefld næstkomandi sunnudag og hefst kl. 14 .